KOMMISSIONENS FORORDNING (EF) Nr. 1242/2008

af 8. december 2008

om opstilling af en fællesskabsklassifikation af landbrugsbedrifter

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 4, stk. 4 og artikel 7, stk. 3, og

ud fra følgende betragtninger:

Produktionsstrukturerne og -systemerne er meget forskelligartede i EF. For at gøre det lettere at analysere landbrugsbedrifternes strukturelle kendetegn og økonomiske resultater blev der opstillet en hensigtsmæssig og homogen klassifikation af landbrugsbedrifter efter økonomisk størrelse og driftsform ved Kommissionens beslutning 85/377/EØF af 7. juni 1985 om opstilling af en fællesskabsklassifikation af landbrugsbedrifter (2) .

Med henblik på at opfylde målsætningen i artikel 4, stk. 1, artikel 6, stk. 1, litra b), og artikel 7, stk. 2, i forordning 79/65/EØF bør der vedtages gennemførelsesbestemmelser for fællesskabsklassifikationen. Fællesskabsklassifikationen bør også gælde for de bedrifter, der anvender de regnskabsmæssige data, som indsamles gennem Informationsnettet for Landøkonomisk Bogføring (INLB).

Ifølge bilag IV til Europa-Parlamentets og Rådets forordning (EF) nr. 1166/2008 af 19. november 2008 om undersøgelser af landbrugsbedrifternes struktur og undersøgelse af landbrugets produktionsmetoder og om ophævelse af Rådets forordning (EØF) nr. 571/88 (3) skal undersøgelsen af landbrugsbedrifternes struktur gennemføres på basis af en stikprøve, der er statistisk repræsentativ for landbrugsbedrifternes driftsform og størrelse i overensstemmelse med fællesskabsklassifikationen. Fællesskabsklassifikationen bør derfor også gælde for bedrifter, hvis data indsamles gennem undersøgelser af landbrugsbedrifternes struktur.

Bedriftens driftsform og økonomiske størrelse bør fastlægges på basis af et økonomisk kriterium, der altid forbliver positivt. Det er derfor hensigtsmæssigt at anvende standard output. Der opstilles et standard output for hvert produkt. Listen over produkter, for hvilke der skal beregnes standard output, bør bringes i overensstemmelse med listen over de kendetegn for landbrugsstrukturundersøgelser, der er fastsat i henhold til forordning (EF) nr. 1166/2008. For at kunne anvende klassifikationen på bedrifterne i INLB bør der opstilles en sammenligningstabel mellem kendetegnene for strukturundersøgelserne og rubrikkerne i INLB's bedriftsskemaer.

Standard output er baseret på gennemsnitsværdier over en referenceperiode på fem år, men de bør ajourføres med regelmæssige mellemrum for at tage hensyn til økonomiske tendenser, så det fortsat vil være hensigtsmæssigt at benytte klassifikationen. Ajourføringens hyppighed bør forbindes med de år, hvor landbrugsstrukturundersøgelserne gennemføres.

Med henblik på at opstille udvælgelsesplanen for de regnskabsførende bedrifter, der skal inkluderes i INLB 2010, bør det fastsættes, at den i forordningen fastlagte klassifikation allerede skal anvendes for landbrugsstrukturundersøgelsen for 2007. For at sikre, at analyserne af situationen for de landbrugsbedrifter, der klassificeres efter denne klassifikation, er sammenlignelige, bør det fastsættes, at klassifikationen skal anvendes for landbrugsstrukturundersøgelserne og INLB før 2010. Det er derfor nødvendigt at indsætte en undtagelse, der fastsætter, at der skal beregnes standard output for referenceperioden 2004.

Standard output og de data, der er nødvendige for at beregne dem, fremsendes til Kommissionen gennem det forbindelsesorgan, som hver medlemsstat har udpeget i henhold til artikel 6 i forordning 79/65/EØF. Det bør fastsættes, at forbindelsesorganet kan meddele de relevante data direkte til Kommissionen gennem det informationssystem, som Kommissionen har oprettet. Det bør også fastsættes, at systemet giver mulighed for elektronisk udveksling af de nødvendige data på basis af modeller, som systemet stiller til rådighed for forbindelsesorganet. Det bør også fastsættes, at Kommissionen skal meddele medlemsstaterne de generelle betingelser for edb-systemets gennemførelse gennem Fællesskabskomitéen for Informationsnettet for Landøkonomisk Bogføring.

For klarhedens skyld og under hensyn til, at fællesskabsklassifikationen snarere er en foranstaltning med generel anvendelse end en foranstaltning rettet til bestemte modtagere, bør beslutning 85/377/EØF erstattes med en forordning.

Foranstaltningerne i denne forordning er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring —

UDSTEDT FØLGENDE FORORDNING:

Artikel 1

Formål og anvendelsesområde

1. Ved denne forordning opstilles der en »fællesskabsklassifikation af landbrugsbedrifter« (herefter benævnt »klassifikation«), som er en ensartet klassifikation af landbrugsbedrifterne i EF efter deres driftsform og økonomiske størrelse og omfanget af andre erhvervsmæssige aktiviteter med direkte tilknytning til bedriften.

2. Klassifikationen anvendes navnlig med henblik på fremlæggelsen efter driftsform og økonomisk størrelse af de data, der er indsamlet gennem EF's undersøgelser af landbrugsbedrifters struktur og EF's Informationsnet for Landøkonomisk Bogføring.

Artikel 2

Bedriftens driftsform

1. Ved anvendelse af denne forordning bestemmes en bedrifts »driftsform« ved de forskellige driftsgrenes forholdsmæssige andel af bedriftens samlede standard output. Standard output fastsættes efter artikel 5.

2. Afhængigt af detaljeringsgraden for driftsformen skelnes der mellem:

Klassifikationsskemaet med de forskellige driftsformer er anført i bilag II.

Artikel 3

Bedriftens økonomiske størrelse

Bedriftens økonomiske størrelse defineres på grundlag af bedriftens samlede standard output. Det udtrykkes i euro. Fremgangsmåden ved beregning af bedriftens økonomiske størrelse og de økonomiske størrelsesklasser er defineret i bilag II.

Artikel 4

Andre erhvervsmæssige aktiviteter med direkte tilknytning til bedriften

Omfanget af erhvervsmæssige aktiviteter med direkte tilknytning til bedriften bortset fra bedriftens landbrugsaktiviteter bestemmes ud fra andelen af disse andre erhvervsmæssige aktiviteter af bedriftens endelige output. Forholdet udtrykkes som et procentspænd. Procentspændene er fastsat i del C af bilag III.

Det endelige output, definitionen af og fremgangsmåden ved bestemmelse af forholdet er fastsat i del A og B i bilag III.

Artikel 5

Standard output og samlet standard output

1. I denne forordning forstås ved »standard output« bruttoproduktionens standardværdi.

Standard output fastlægges for hver region, der er omhandlet i bilag IV, og for hver vegetabilsk og animalsk driftsgren i landbrugsstrukturundersøgelsen, der er omhandlet i bilag III til forordning (EF) nr. 1166/2008.

Fremgangsmåden for beregning af standard output for hver driftsgren og procedurerne for indsamling af relevante data er fastlagt i bilag IV.

2. Bedriftens samlede standard output svarer til summen af de værdier, der opnås for de enkelte driftsgrene ved at multiplicere standard outputtet pr. enhed med det tilsvarende antal enheder.

3. Med henblik på at beregne standard output for landbrugsstrukturundersøgelsen for år N forstås ved »referenceperiode« år N-3, der dækker fem på hinanden følgende år fra år N-5 til år N-1.

Standard output bestemmes ved at benytte de gennemsnitsbasisdata, der er beregnet over en referenceperiode på fem år som omhandlet i første afsnit. For at tage hensyn til de økonomiske tendenser ajourføres de mindst hver gang, at der gennemføres en landbrugsstrukturundersøgelse.

Den første referenceperiode, for hvilken der skal beregnes standard output, svarer til referenceperioden 2007, der dækker over kalenderårene 2005, 2006, 2007, 2008 og 2009 eller landbrugsproduktionsårene 2005/06, 2006/07, 2007/08, 2008/09 og 2009/10.

4. Uanset stk. 3 beregner medlemsstaterne standard output for referenceperioden 2004 for de driftsgrene, der er opført i landbrugsstrukturundersøgelsen for 2007 som defineret i Kommissionens forordning (EF) nr. 204/2006 (4). I så fald omfatter referenceperioden enten kalenderårene 2003, 2004 og 2005 eller landbrugsproduktionsårene 2003/04, 2004/05 og 2005/06.

Artikel 6

Meddelelser til Kommissionen

1. De i del 3 i bilag IV omhandlede standard output og data fremsendes til Kommissionen (Eurostat) af det forbindelsesorgan, som hver medlemsstat har udpeget i henhold til artikel 6 i forordning 79/65/EØF, eller af det til dette formål udpegede organ.

2. Medlemsstaterne tilsender Kommissionen standard output for referenceperioden år N og de i del 3 i bilag IV omhandlede data inden den 31. december i år N+3, eller i givet fald inden en dato, som Kommissionen fastlægger efter høring af Fællesskabskomitéen for Informationsnettet for Landøkonomisk Bogføring.

Standard output for referenceperioden 2004 tilsendes Kommissionen senest den 31. december 2008.

3. Til fremsendelse af de i stk. 1 omhandlede standard output og data benytter medlemsstaterne de edb-systemer, som Kommissionen (Eurostat) stiller til rådighed, og som muliggør elektronisk udveksling af dokumenter og information mellem den og medlemsstaterne.

4. Form og indhold af de for fremsendelsen nødvendige dokumenter fastlægger Kommissionen på grundlag af modeller eller spørgeskemaer, som stilles til rådighed gennem de i stk. 3 nævnte systemer. Bestemmelserne om egenskaberne for de i stk. 1 nævnte data fastlægges inden for rammerne af Fællesskabskomitéen for Informationsnettet for Landøkonomisk Bogføring.

Artikel 7

Ophævelse

1. Beslutning 85/377/EØF ophæves.

Beslutning 85/377/EØF anvendes dog fortsat til at klassificere bedrifterne i Informationsnettet for Landøkonomisk Bogføring til og med regnskabsåret 2009 og for den undersøgelse af landbrugsbedrifternes struktur, der er omhandlet i Rådets forordning (EØF) nr. 571/88 (5), til og med undersøgelsen for 2007.

2. Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag V.

Artikel 8

Ikrafttrædelse og anvendelse

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra regnskabsåret 2010 for Informationsnettet for Landøkonomisk Bogføring og for undersøgelsen af landbrugsbedrifternes struktur fra undersøgelsen for 2010.

(1) EFT 109 af 23.6.1965, s. 1859/65.

(2) EFT L af 220 af 17.8.1985, s. 1.

(3) EUT L 321 af 1.12.2008, s. 14.

(4) EUT L 34 af 7.2.2006, s. 3.

(5) EFT L 56 af 2.3.1988, s. 1.

(2) Driftsgrenene/kendetegnene 2.01.05. (Rodfrugtplanter til foder), 2.01.09. (Grønthøstede planter), 2.01.12.01. (Brakjord uden braklægningstilskud), 2.01.12.02. (Brakjord med braklægningstilskud, uden økonomisk udbytte), 2.02. (Køkkenhaver), 2.03.01. (Græs- og engarealer, ekskl. marginale græsarealer), 2.03.02. (Marginale græsarealer), 2.03.03. (Varige græsarealer, der ikke længere anvendes til produktionsformål, og som er tilskudsberettigede), 3.02.01. (Hornkvæg, under et år, tyre-, stude- og kviekalve), 3.03.01.99. (Andre får), 3.03.02.99. (Andre geder) og 3.04.01. (Grise, hvis levende vægt er under 20 kg) anvendes kun på visse betingelser (jf. punkt 5 i bilag IV).

Friske grøntsager, meloner og jordbær frilands eller under lav overdækning som gartneriafgrøder, blomster og prydplanter frilands eller under lav overdækning > 2/3

Blomster og prydplanter under glas eller under anden høj overdækning > 2/3

Friske grønsager, meloner og jordbær under glas eller under anden høj overdækning > 2/3

Friske grøntsager, meloner og jordbær under glas eller under anden høj overdækning samt blomster og prydplanter under glas eller under anden høj overdækning > 2/3

Friske grøntsager, meloner, jordbær, som gartneriafgrøder og under glas, blomster og prydplanter på friland eller under glas, samt svampe og planteskoler > 2/3

Gartneri = 2.01.07.01.02. (friske grøntsager, meloner og jordbær — frilands eller under lav overdækning — dyrket som gartneriafgrøder) + 2.01.07.02. (friske grøntsager, meloner og jordbær — under glas eller under anden høj overdækning) + 2.01.08.01. (blomster og prydplanter — frilands eller under lav overdækning) + 2.01.08.02. (blomster og prydplanter — under glas eller under anden høj overdækning) + 2.06.01. (svampe) + 2.04.05. (planteskoler)

Kvæg = P45 (malkekvæg) + 3.02.02. (tyre og stude et år, men under to år) + 3.02.04. (tyre og stude, to år og derover) + 3.02.99. (andre køer)

Malkekvæg = 3.02.01. (hornkvæg under et år, tyre-, stude- og kviekalve) + 3.02.03. (kvier et år, men under to år) + 3.02.05. (kvier to år og derover + 3.02.06. (malkekøer)

Køer og kvier fra et til under to år

Kvier, et år, men under to år

Tyre fra et til under to år

Tyre og stude, et år, men under to år

Andet hornkvæg under et år

Hornkvæg, under et år, tyre-, stude- og kviekalve

Arealer, for hvilke der er indgået lejemål, og som er klar til såning, herunder arealer, der stilles til rådighed for arbejdskraften som naturalgode

Under glas eller under anden høj overdækning

Under glas eller under anden høj overdækning

I. Oversigt over sammenhængen mellem rubrikkerne i undersøgelserne af landbrugsbedrifternes struktur og rubrikkerne i bedriftsskemaet for Informationsnettet for Landøkonomisk Bogføring (INLB)

Til gennemførelse af artikel 4, stk. 1, i forordning 79/65/EØF bør medlemsstaterne i forbindelse med undersøgelsesområdet for informationsnettet for landøkonomisk bogføring fastsætte en grænse for bedrifternes økonomiske størrelse, som er sammenfaldende med de ovenfor anførte grænser for størrelsesklasserne.

Det kan i forbindelse med Informationsnettet for Landøkonomisk Bogføring og Fællesskabets landbrugsstrukturundersøgelser være fastsat, at størrelsesklasse IV og V, VIII og IX, X og XI, samt størrelsesklasse XII til XIV eller X til XIV slås sammen.

Fra over 50 % til under 100 %.

BILAG IV

STANDARD OUTPUT (SO)

1. DEFINITION OG PRINCIPPER FOR BEREGNING AF SO

a) Ved output for en landbrugsdriftsgren forstås den monetære værdi af bruttolandbrugsproduktionen til priser ab gård.

Ved standard output (SO) forstås gennemsnitsværdien af outputtet i en given region for hver driftsgren i landbruget.

b) Output er lig med summen af værdien af hoved- og biprodukterne.

Værdierne beregnes ved at multiplicere produktion pr. enhed med pris ab gård. Moms, afgifter på produkter og direkte betalinger medregnes ikke.

c) Produktionsperiode

SO svarer til en produktionsperiode på 12 måneder (kalenderår eller produktionsår).

For vegetabilske og animalske produkter, for hvilke produktionen varer under eller over 12 måneder, beregnes et SO svarende til tilvækst eller produktion i 12 måneder.

d) Basisoplysninger og referenceperiode

SO bestemmes ved at anvende de faktorer, der er nævnt i litra b). Med henblik herpå indsamles der i medlemsstaterne basisdata for en referenceperiode, der dækker fem på hinanden følgende kalenderår eller landbrugsproduktionsår. Referenceperioden er den samme for alle medlemsstater og fastsættes af Kommissionen. F.eks. dækker SO for referenceperioden »2007« kalenderårene 2005, 2006, 2007, 2008 og 2009 eller landbrugsproduktionsårene 2005/06, 2006/07, 2007/08, 2008/09 og 2009/10.

e) Enheder

1) Fysiske enheder:

a) SO for vegetabilske driftsgrene bestemmes på grundlag af arealet udtrykt i ha. For svampedyrkning bestemmes SO dog på grundlag af bruttoproduktionen for den samlede årlige høst pr. 100 m2 bedareal. Ved anvendelse i forbindelse med Informationsnettet for Landøkonomisk Bogføring divideres de således bestemte SO med det antal gange, der er høstet inden for et år; dette antal oplyses af medlemsstaten.

b) SO for animalske driftsgrene bestemmes pr. husdyr undtagen for fjerkræ, hvor de bestemmes pr. 100 stk. fjerkræ, og for bier, hvor de opgøres pr. bifamilie.

2) Valutaenheder og afrunding

De basisdata, der ligger til grund for bestemmelsen af SO, og selve SO fastsættes i euro. For de medlemsstater, som ikke deltager i Den Økonomiske og Monetære Union, omregnes SO til euro ved hjælp af de gennemsnitlige vekselkurser for den referenceperiode, der er defineret i afsnit 1, litra d), i dette bilag. Kommissionen underretter de pågældende medlemsstater om disse kurser.

SO kan, når det anses for hensigtsmæssigt, afrundes til nærmeste multiplum af 5 EUR.

2. OPDELING AF SO

a) Efter vegetabilske og animalske driftsgrene

SO bestemmes for alle de driftsgrene i landbruget, der svarer til rubrikkerne i fællesskabsundersøgelserne af landbrugsbedrifternes struktur, og opgøres som foreskrevet i forbindelse med disse undersøgelser.

b) Geografisk opdeling

— SO bestemmes som minimum på grundlag af geografiske enheder, der harmonerer med de enheder, som benyttes i forbindelse med fællesskabsundersøgelserne af landbrugsbedrifternes struktur og Informationsnettet for Landøkonomisk Bogføring. Ugunstigt stillede områder og bjergområder betragtes ikke som en geografisk enhed.

— Der bestemmes ikke noget SO for driftsgrene, der ikke forekommer i den pågældende region.

3. INDSAMLING AF DATA TIL BESTEMMELSE AF SO

a) Basisdata til bestemmelse af SO ajourføres mindst hver gang, at der gennemføres en undersøgelse af landbrugsbedrifternes struktur i form af en optælling.

b) Mellem to EF-undersøgelser af landbrugsbedrifternes struktur i form af en optælling ajourføres SO hver gang, at der gennemføres en undersøgelse af landbrugsbedrifternes struktur. Ajourføringerne foretages: — enten gennem indsamling af basisdata på tilsvarende måde som omtalt under litra a) — eller ved hjælp af en beregningsmetode, som gør det muligt at ajourføre SO. Principperne for en sådan metode fastlægges på EF-niveau.

4. GENNEMFØRELSE

I overensstemmelse med dette bilag påhviler det medlemsstaterne at indsamle de basisdata, der indgår i beregningen af SO, at beregne disse, at omregne SO til euro og at indsamle de data, som er nødvendige til eventuel anvendelse af ajourføringsmetoden.

5. BEHANDLING AF SÆRLIGE TILFÆLDE

I det følgende fastsættes der særlige bestemmelser for beregningen af SO for visse driftsgrene:

a) Brakjord uden tilskud

SO for brakjord uden tilskud indgår kun i beregningen af bedriftens samlede SO, hvis der findes andre positive SO på bedriften.

b) Brakjord med betaling af tilskud og uden økonomisk udbytte og permanente græsarealer, der ikke mere benyttes til produktionsformål, og som fortsat er tilskudsberettiget

Da udbyttet af jord med tilskud og uden økonomisk udbytte er begrænset til de direkte betalinger, betragtes SO som lig med nul.

c) Køkkenhaver

Da udbyttet af køkkenhaver normalt er bestemt til producentens eget forbrug og ikke til salg, betragtes SO som lig med nul.

d) Husdyr

For husdyr opdeles driftsgrenene efter aldersklasse. Output svarer til værdien af dyrets tilvækst i den periode, som dyret tilbringer i denne klasse. Det svarer med andre ord til forskellen mellem dyrets værdi, når det forlader klassen, og dets værdi, når det indgår i klassen (også kaldet genanskaffelsesværdi).

e) Hornkvæg under et år, tyre-, stude- og kviekalve

SO for hornkvæg under et år indgår kun i beregningen af bedriftens samlede SO, hvis der findes flere hornkvæg under et år end køer på bedriften. Kun SO for det overskydende antal hornkvæg under et år medtages i beregningen.

f) Andre får og andre geder

De SO, der bestemmes for får, medtages kun i beregningen af bedriftens samlede SO, hvis der ikke er nogen hunavlsfår på bedriften.

De SO, der bestemmes for geder, medtages kun i beregningen af bedriftens samlede SO, hvis der ikke er nogen hunavlsgeder på bedriften.

g) Smågrise

De SO, der bestemmes for smågrise, medtages kun i beregningen af bedriftens samlede SO, hvis der ikke er nogen avlssøer på bedriften.

h) Foder

Hvis der ikke findes grovfoderædende husdyr (dvs. heste, kvæg, får og geder) på bedriften, betragtes foderafgrøder (dvs. foderrodfrugter, grønthøstede planter, græsarealer og enge) som bestemt til salg og som del af agerjordsproduktionen.

Hvis der er grovfoderædende husdyr på bedriften, betragtes foderafgrøden som bestemt til opfodring af de grovfoderædende husdyr og som del af foderproduktionen.